cyanic-selkie/wikianc huggingface dataset:
Turn-VM 1993
'''Den 29. verdsmeisterskapen i turning''' vart avvikla i Birmingham i Storbritannia dagane frå 13. til 18. april 1993. Lagkampar stod ikkje på programmet.
Utøvarar frå 57 land deltok i meisterskapen. Kvart land fekk ikkje meir enn to detakarar med i mangekampfinalen.
Mangekamp
<br style="clear:both;" />
Bøylehest
<br style="clear:both;" />
Frittståande
<br style="clear:both;" />
Hopp
<br style="clear:both;" />
Ringar
<br style="clear:both;" />
Svingstang
<br style="clear:both;" />
Bom
<br style="clear:both;" />
Skranke
<br style="clear:both;" />
Den kinesiske borgarkrigen
Den kinesiske borgarkrigen i moderne tid viser til borgarkrigen som fann stad i Kina i fleire tiår på første halvdelen av 1900-talet. I Kina blir han kalla den nasjonalistisk-kommunistisk borgarkrigen (hanzi 国共内战, pinyin Guógòng Nèizhàn). Den vanlegaste tidfestinga set starten av krigen til april 1927 og slutten til mai 1950. Dei stridande partane var Kuomintang (KMT, Det kinesiske nasjonalistpartiet) og Det kinesiske kommunistpartiet. Krigen byrja etter Nordekspedisjonen, då høgrefløyen av KMT, under leiing av general Chiang Kai-shek, reinska kommunistar og venstreorienterte Kuomintang-medlem frå den dåverande alliansen mellom KMT og kommunistpartiet.
Borgarkrigen gjekk føre seg i rykk og napp fram til han blei avbroten av den andre kinesisk-japanske krigen like før andre verdskrigen. Etter at Japan kapitulerte i august 1945 blussa borgarkrigen opp igjen 1946. Kamphandlingane tok først slutt i 1950, då det kom til ei uoffisiell våpenkvile. Kommunistane hadde då kontroll over Fastlands-Kina (og Hainan), medan nasjonalistane heldt Taiwan, Pescadoresøyane og fleire øyar utanfor kysten av Fujian. Fram til no (2011) er det ikkje blitt underteikna nokon fredsavtale, men dei to partane har etterkvart utvikla diplomatiske og økonomiske band.
Setesdal vidaregåande skule
Setesdal vidaregåande skule ligg i Agder fylke. Skulen er ei samanslåing av dei tre tidlegare skulane Hovden-, Hornnes- og Valle vidaregåande skule, og har i dag avdelingar på Hovden, i Valle og i Hornnes. Avstanden mellom avdelingane i Hornnes i sør og Hovden i nord er om lag 15 mil. Dette gjer skulen til den lengste i Noreg.
Historie
Utdanningsinstitusjonen i Hornnes starta opp i 1918 som landsgymnas. I 1925 flytta skulen inn i eit nytt skulebygg. I 1975 bytta skulen namn til Hornnes gymnas, og vidare til Hornnes vidaregåande skule i 1995.
Den vidaregåande skulen i Valle starta med ei linje for husstell i 1972 i kjellaren på Valle skule og internatet opna i 1976. I 1982 vart skulen sjølvstendig då han flytta inn i nye lokale. Det har vore fleire ymse linjer på skulen, derimellom husstell, vev, snikkar, kokk og servitør, helse og sosial, dans og drama. I dag tilbyr skulen berre linjer innan faga gull og sylv, som starta opp i 1995.
Avdeling Hovden starta med det som heitte VKII - reiselivsaktivitetar. Dette var ei klasse på 15 elevar som administrativt låg under Valle vidaregåande skule. Hausten 1990 vart Hovden skigymnas etablert. Då kom også ein eigen allmennfagleg 1. klasse, der 20 av 30 elevar var ski-elevar. Skuleåret 1992/93 var skulen fullt utbygd og skulen utgjorde då til saman 4 klasser og totalt 105 elevar.
Skulane i Hornnes, Valle og Hovden vart i 2006 slegne saman til Setesdal vidaregåande skule.
Erling Kristvik
Erling Kristvik var ein norsk pedagog og lærarutdannar. Han var fødd på Averøya. Kristvik tok eksamen ved Volda lærarskule i 1908, og han var sjølv lærar ved same skulen fram til 1913. Deretter var han lærar ved Møre folkehøgskule i Ørsta i to år, rektor ved Tromsø lærerhøgskole 1915-23, rektor ved Hamar lærerhøyskole 1923-25, skoledirektør i Nordland og Troms 1925-30,
Maloradbreen
Maloradbreen er ein 14 km lang og 10,5 km brei isbre på Trinityhalvøya på Den antarktiske halvøya. Han ligg nordaust for Hanson Hill, nord for Srednogorie Heights, nordvest for Louis-Philippe Plateau og sørvest for Marescot Ridge. Han drenerer nordvestover og ut i Bransfieldsundet aust for Cape Roquemaurel.
Erling Kristvik
Han var rektor ved Volda lærarhøgskule i Volda frå 1930 til 1946, og bestyrte eit professorat ved Norges lærarhøgskole frå 1946 til 1952. Mellom bøkene hans er Læraryrket frå 1925, Sjelelære frå 1937, og Elevkunne frå 1939.
Maloradbreen
Isbreen er kalla opp etter busetnaden Malorad nordvest i Bulgaria.
Baby I'm-a Want You
Baby I'm-a Want You vart det fjerde studioalbumet til Bread, gjeve ut i 1972. Singlane frå albumet var tittelsporet (som nådde tredjeplassen på Billboard Top 100 i USA), «Everything I Own» (#5), «Mother Freedom» (#37) og «Diary» (#15). Dette vart det første Bread-albumet med klaverspelaren Larry Knechtel.
Allmusic skreiv om albumet: «Baby I'm-A Want You er det beste albumet til Bread, og syner både dei mjuke og harde sidane til bandet (ja, Bread hadde ei hard side). Høgdepunkta er fleire enn dei mediokre, og spelinga er særs polert.»
Huey Gully
Huey Gully er ei høg, djupt innskjert ravine mellom Mount Keohane og Mount Falconer i nordveggen av Taylor Valley i Victoria Land i Antarktis. Det ligg noko breis i dalen frå Commonwealthbreen og det renn smeltevatn frå ravinen til Huey Creek, som flyt sør til Lake Fryxell. Han vart namngjeven av Advisory Committee on Antarctic Names i 1997.
Hearts av America
Hearts er det femte studioalbumet til den amerikanske folkrocktrioen America, gjeve ut av Warner Bros. Records i 1975. Albumet vart produsert av den mangeårige Beatles-produsenten George Martin, som det andre av sju etterfølgjande album han produserte med America.
Dette albumet vart ein stor hit i USA, og nådde fjerdeplassen på Billboard-lista og vart sertifisert gull av RIAA. Det produserte tre hitsinglar: «Sister Golden Hair», som gjekk til topps på Billboard-lista og nådde femteplassen på adult contemporary-lista; «Daisy Jane», som nådde 20. plassen på Billboard-lista og fjerdeplassen på Adult Contemporary-lista; og den funky «Woman Tonight», som nådde 44. plassen på Billboard-lista og 41. plassen på Adult Contemporary-lista. Fleire andre songar fekk radiospeling på FM-stasjonar som spelte albumspor, inkludert «Company», «Old Virginia», «Bell Tree» og «Midnight». Albumet vart òg gitt ut på kvadrofonisk lydband for 4-kanals entusiastar.
Plateomslaget vart designa av Phil Hartman, som etter kvart forlét grafisk design for å satsa på skodespel.
Cash Box sa om singelen «Woman Tonight» at «i staden for den forventa balladen, slengjer gutane av garde nokre gode nymotens endringar.» Record World sa at i staden for «den mjuke lyden til America» er «Woman Tonight» ein «hjarteleg rockande leik med reggae-smak».
Medverkande
med:
Teknisk
Gefen
Gefen (hebraisk גֶּפֶן) er ein moshav sentralt i Israel. Han ligg mellom Beit Shemesh og Kiryat Malakhi i Mateh Yehuda regionale kommune. I 2006 hadde han eit folketal på 309.
Landsbyen vart grunnlagd i 1955 av emigrantar frå Marokko. Han er kalla opp etter Salmane 80:15: «Vend attende, Gud Sebaot, skoda ned frå himmelen og sjå! Ta deg av denne vinstokken.»
Dei bøhmiske brørne
Dei bøhmiske brørne (tsjekkisk Jednota bratrská, latin Unitas Fratrum, 'Eininga til brørne', òg kalla Dei tsjekkiske brørne og Dei mæhriske brørne), var ein kristen fellesskap skipa i 1457 i Böhmen.
Dei bøhmiske brørne kan førast attende til Petr Chelčický og rørsla hans, som blei kalla Petr av Chelčický-brørne. Sjølv om han var ein lekmann, vann han respekt på det teologiske området som talsmann for frivillig fattigdom. Kong Georg av Podiebrad gav tilhengjararane hans eigedommen Kunvald som fast tilhaldsstad, og der blei Dei bøhmiske brørne stifta i 1457. Blant støttespelarane og teologiske inspirasjonskjelder var ein av stiftarane Broder Řehoř og den husittiske biskopen Jan Rokycana.
Folk blei kjende med brørne gjennom apologiane og traktatane deira om viktige spørsmål der dei skilde seg frå husittane. Spis o dobrých a zlých kněžích (ein tekst om gode og vonde prestar), Zdali hříšný kněz posvěcuje (I kva grad ein syndig prest innvier sakramentet), O rozdíil, který jest mezi Bratřími (Om dei ulike oppfatningane som er blant Brørne), som òg tok for seg gode og falske kristne, O ouzkě cestě Kristově (Om den tronge vegen til Kristus), O církvi svaté (Om den heilage kyrkja), Kterak sjå lidé majíti k církvi římské (Korleis folk skulle forhalda seg til den romerske kyrkja), O moci světské neb o moci mečové (Om verdsleg makt eller sverdmakt. Truleg var broder Řehoř forfattaren av mange av dei.
Tinglof Peninsula
Tinglof Peninsula er ei isdekt halvøy, 10 nautiske mil (18 km) lang, mellom Henry- og Wagonerfjorden på nordsida av Thurston Island. Ho vart kartlagd frå flyfoto teken av U.S. Navy Operasjon Highjump i desember 1946. Ho vart namngjeve av Advisory Committee on Antarctic Names (US-ACAN) etter Ivor Tinglof, traktormekanikar på Byrd-ekspedisjonen i 1933-35, som ved Little America bygde den første tunge transportsleden for bruk i Antarktis.
Dei bøhmiske brørne
Etter at Lukas døydde mista brørne meir og meir den særeigne karakteren sin, og nærma seg lutheranerne (blant anna skrev Martin Luther eit forord til Dei bøhmiske brørne si vedkjenning frå 1535) og sidan læra til dei reformerte. I 1548 måtte mange brør emigrera på grunn av nye forfølgingar til Polen og Hertugdømmet Preussen. Med Confessio Bohemica i 1575 blei dei òg tolererte i Bøhmen.
Under trettiårskrigen blei brørne i Bøhmen nesten heilt utsletta, og kunne berre treffast i løyndom. Biskopen deira Johann Amos Comenius måtte forlata heimlandet i 1627.
Som brørkyrkjelyden (herrnhutismen) fekk dei seinare under Nikolaus Ludwig von Zinzendorf ei oppbløming. I 1918 vart Evangelische Kirche der Böhmischen Brüder etablert.
I 1501 tok Dei bøhmiske brørne i bruk ei av dei første forsamlingssalmebøkene.
Gol vidaregåande skule
Gol vidaregåande skule ligg på Gol i Hallingdal. Skulen har fire studieprogram, både studiebetrande og yrkesfaglege.
Hällbybrunn
Hällbybrunn er ein tettstad i Eskilstuna kommun i Södermanlands län i Södermanland i Sverige. I 2005 hadde tettstaden 3 374 innbyggjarar.
Dennis Aogo
Aogo har nigeriansk far. Han kunne ha vald å spela for Nigeria sitt landslag, men valde å spela for Tyskland. Han var med på å vinna U21-EM med Tyskland i 2009. 13. mai 2010 debuterte han for A-landslaget i ein privatlandskamp mot Malta. Han var med i troppen til fotball-VM i 2010, der han spelte éin kamp, bronsefinalen mot Uruguay.
Brynjulf Risnes
Brynjulf Risnes er ein norsk jurist og ekspert på tidlegare Sovjetunionen og russiske tilhøve.
Marlabreen
Marlabreen er ein 14 km lang og 1,5 km brei isbre på nordaustsida av Detroit Plateau sør på Trinityhalvøya i Graham Land i Antarktis, som ligg sør for Aitkenheadbreen og nord for Diplockbreen. Han drenerer søraustover langs austsida av Povien Peak, og snur så austover mellom Mount Roberts og Bezenšek Spur og flyt ut i Prince Gustav Channel i Weddellhavet.
Liza Jane
«Liza Jane» var den første innspelinga som vart gjeven ut som singel av David Bowie, men då under namnet Davie Jones with the King Bees. Dette skjedde i 1964 då Bowie berre var 17 år gammal. B-sida til singelen var Paul Revere and the Raiders-songen «Louie, Louie Go Home». Begge songane på singelen vart spelte inn i løpet av sju timar i Decca Studios i Broadhurst Gardens i West Hampstead.
Marlabreen
Isbreen er kalla opp etter elva Marla i Nord-Bulgaria.
Liza Jane
Bowie kom i kontakt med Leslie Conn, som dreiv musikkdistribusjonsselskapet til Doris Day og som var talentspeidar for Dick James Organisation. Conn hyrte inn The King Bees for å spele på ein bryllaupsfest, men med høglydt RnB på setlista, stoppa Conn konserten etter berre 10 minuttar. Conn vart likevel manager for The King Bees nokre månader i 1964, og dei spelte inn og gav ut «Liza Jane» som singel for Decca Records-etiketten Vokalion Pop. Trass i at singelen vart spelt på fjernsynsshowa Juke Box Jury, Ready Steady Go! og The Beat Room, og vart ein god del spelt på radio, selde singelen dårleg og bandet vart etter kvart droppa frå etiketten.
Brynjulf Risnes
Risnes har arbeidd som advokat i Oslo sidan 2006. Han pratar godt russisk og har arbeidd med mange saker knytte til nordområda. Han har bakgrunn frå forvaltning, mellom anna Finansdepartementet, og som forskar ved Norsk utanrikspolitisk institutt (NUPI).
Liza Jane
Songen var eit arrangement av den gamle standardlåten «Li'l Liza Jane», men Conn vart tilskriven som låtskrivar, som var vanleg på denne tida for å få høgare honorar for singelen. Conn fortalte i 1997 om korleis the King Bees hadde kome opp med ein 6-taktsblues, som alle nytta på denne tida. Conn nytta eit par av sine eigne idear på songen, dei improviserte og songen kom saman som han vart.
Brynjulf Risnes
Brynjulf Risnes spesialiserer seg særleg innan strafferett og spørsmål knytte til immigrasjon. Han har ført saker for norske domstolar på alle nivå og for den europeiske menneskerettsdomstolen i Strasbourg.
Liza Jane
Etter at Conn og Bowie gjekk kvar sin veg i 1964 reiste Conn til Mallorca nokre år, og ein dag fekk han ein telefon frå mora som ønskte å kvitte seg med nokre hundre eksemplar av «Liza Jane» som låg i garasjen hennar. Dei vart samde om å kaste dei.
Even Yehuda
Even Yehuda (hebraisk skrift אֶבֶן יְהוּדָה) er ein by sentralt i Sharon-regionen i Israel, aust for Netanya. I 2012 hadde Even Yehuda eit folketal på 12 412.
Historie
Even Yehuda er kalla opp etter Eliezer Ben-Yehuda, ein av dei leiande personane i fornyinga av hebraisk. Han vart grunnlagd i desember 1932 av Bnei Benyamin-samfunnet og selskapet Notea. Økonomien var basert på sitrusdyrking.
Even Yehuda grensar til Kadima i aust, i søraust til Tel Mond, i nord til Lev HaSharon, i vest til Netanya og i sørvest til Hof HaSharon.
Jigsaw Rock Gut
Jigsaw Rock Gut er ei markant ravine 1 km vest for Margaret Hill på Rücker Ridge i Royal Society Range i Victoria Land i Antarktis. Han vart namngjeven av New Zealand Geographic Board i 1994 etter at ei feltgruppe frå New Zealand Geological Survey arbeidde i området i 1977–78. Intense og intrikate foldar glir inn i kvarandre som eit puslespel (jigsaw på engelsk) i marmorveggen på austsida av denne ravina, og dette har gjeve opphav til namnet.
Captain Toad: Treasure Tracker
Captain Toad: Treasure Tracker er eit hjernetrimspel utvikla av Nintendo EAD Tokyo og utgjeve av Nintendo. Spelet er eit biprodukt av Super Mario-serien og bygger på eit minispel introdusert i Super Mario 3D World. Det vart utgjeve til Wii U i november 2014 i Japan, desember 2014 i Nord-Amerika og januar 2015 i Europa, og i ei utvida utgåve til Nintendo 3DS og Nintendo Switch i juli 2018, med nye nivå inspirert av Super Mario Odyssey.
Let's Stay Together
«Let's Stay Together» er ein song av amerikansk artisten Al Green frå albumet albumet med same namn frå 1972. Han vart produsert og innspelt av Willie Mitchell, og miksa av Mitchell og Terry Manning. Songen ut som singel i 1971 og nådde toppen av Billboard Hot 100. Han låg i alt 16 veker på lista og toppa òg Billboard si R&B-liste i ni veker. Billboard rangert songen på 11. plassen for 1972.
Captain Toad: Treasure Tracker
Captain Toad: Treasure Tracker handlar om Captain Toad og Toadette som skal navigere seg gjennom ulike banar og fram til ei gullstjerne. Spelaren må bruke kameraet for å sjå problemet frå ulike vinklar, og dimed kome fram til ei løysning for å nå gullstjerna.
Let's Stay Together
Songen hamna på toppen av årslista til Billboard for R&B-songar i 1972. I 2010 vart han utvald av Library of Congress til å koma med i National Recording Registry, som kvart år vel ut innspelingar som er «kulturelt, historisk eller estetisk viktige». Rolling Stone rangerte han som den 60. beste songen gjennom tidene i 2011.
I andre media
På fjernsyn vart songen parodiert av The Fringemunks i serien Fringe, og han vart framført i ein episode av Ally McBeal. Kermit Ruffins og bandet hans spelte songen i episode 9 i sesong 2 av HBO-serien Treme.
Den amerikanske presidenten Barack Obama song ei strofe frå songen på Apollo Theater i New York City den 19. januar 2012 under ein innsamlingsaksjon der Al Green var ein av artistane.
Andre versjonar
«Let's Stay Together» har òg blitt spelt av mange andre artistar, som Margie Joseph (produsert av Arif Mardin), Al Jarreau, Billy Paul, Roberta Flack, Michael Bolton, Ms. Marilyn Marshall (Club version), Donny Osmond, Jimmy Smith, Seal, Michelle Williams, Ian Moss, Boyz II Men, Bobby Ross Avila, Big Mountain, Isaac Hayes, Robin Thicke, Brian Kennedy, Maroon 5, Terry Manning, Lemar, Shirley Bassey, The Memphis Horns, Ronnie Foster, Trenyce, Leah LaBelle, Joseph Murena, Elise Testone, Guy Sebastian, Craig David, The Rippingtons, Eric Darius, Lynda Carter og Katy Perry på Barack Obama Fundraising Concert i Best Buy Theater i 2012.
Tina Turner-versjonen
«Let's Stay Together» vart seinare spelt inn av Tina Turner, det ander samarbeidet hennar med britiske Heaven 17/B.E.F. etter «Ball of Confusion» i 1982, og tente som comebacksingelen hennar seint i 1983. Songen nådde 26. plassen på US Hot 100. Han nådde sjetteplassen i Storbritannia (eit hakk høgare enn originalen til Al Green) og vart den tredje gongen ho nådde topp ti i Storbritannia. Tina Turner-versjonen gjekk òg til topps på US Dance Chart. På den tida var songen den mest suksessrike solosingelen hennar og vart gjeven ut på det særs populære albumet Private Dancer nokre månader seinare på våren 1984. Musikkvideoen vart regissert av David Mallet.
Innhald
Worldwide 7" single
Worldwide 12" single
Bakı Kristal Zalı
Bakı Kristal Zalı (aserbajdsjansk for Baku krystallhall) er ein innandørs fleirbrukshall i Baku i Aserbajdsjan. 25. januar 2012 vart det klårt at hallen ville vere arena for Eurovision Song Contest 2012. Hallen skulle opne 31. mars 2012, men opninga vart utsett til 16. mai på grunn av vêrforholda.
Mogleg terrormål
Tryggingsdepartementet i Aserbajdsjan hevda at dei hadde avverja eit mogleg terroråtak på Bakı Kristal Zalı då dei arresterte om lag 40 personar i Aserbajdsjan. Under arrestasjonen vart éin person drepen. I tillegg til arenaen var òg politibygningar, hotell, mellom anna Hilton Baku og JW Marriott Absheron Baku Hotel, moskear og den aserbajdsjanske presidenten İlham Əliyev moglege terrormål.
Dinniyeh
Dinniyeh (òg kalla Addinniyeh, Al Dinniyeh, Al Danniyeh, arabisk skrift الضنية) er eit område i Miniyeh-Danniyeh distrikt i Nord guvernement i Libanon. Området ligg aust for Tripoli, og strekkjer seg så langt nord som til Akkar distrikt, sør til Bsharri distrikt og Zgharta distrikt og så langt aust som til Baalbek og Hermel. Dinniyeh har eit økologisk miljø fylt med skogområde, frukthagar og lundar. Fleire landsbyar ligg i dette fjellområdet og den største er Sir Al Dinniyeh.
Ahmadi guvernement
Ahmadi (arabisk skrift الاحمدي) er eit av seks guvernement i Kuwait. Det ligg sør i landet og er kjend i Kuwait for dei grøne plantene og den britiske arkitekturen. Ahmadi er ein viktig del av den kuwaitiske økonomien då ein finn fleire av oljeraffineria i landet her. Dei største busetjingane er Abu Halifa, Riqqah og Mangaf. Ahmadi har fleire idrettsklubbar og anlegg. Hovudkvarteret til Kuwait National Petroleum Company ligg i Ahmadi.
Mange britiske arbeidarar og familiane deira budde stort sett her frå 1947 til 1970 og noko lenger. Den opphavlege byen vart lagt i eit rutenett og gatene fekk numeriske namn. Sjøen var kring 13 km unna.
Ahmadi består av følgjande distrikt:
Giv'at Ye'arim
Giv'at Ye'arim (hebraisk גִּבְעַת יְעָרִים) er ein delvis fellesskaps-moshav i Judeafjella grunnlagd i 1950 av jemenittiske emigrantar. Han høyrer til Mateh Yehuda regionale kommune.
Giv'at Ye'arim er knytt til Gibea, ein by nemnt i Josva (18:28).
Tidlegare dreiv dei fleste innbyggjarane i Giv'at Ye'arim med jordbruk, særleg vindyrking og fjøkredrift. I dag har mange jobbar utafor moshaven, hovudsakleg i Jerusalem og Mevaseret Zion.
Mondorbreen
Mondorbreen er ein isbre 6 km lang som flyt sørvest frå enden av Depotbreen ut i Duse Bay på Trinityhalvøya. Denne breen og Depotbreen fyller i lag søkket mellom Hope og Duse Bay som markerer nordenden av Tabarin Peninsula. Han vart kartlagt i 1946 og 1956 av Falkland Islands Dependencies Survey (FIDS), som namngav breen i samband med Tabarin Peninsula. «Operasjon Tabarin» (føregangaren til FIDS) fekk namnet sitt frå «Bal Tabarin» i Paris. I Recueil General des Oeuvres et Fantaisies de Tabarin, var Tabarin bajasen som kalla til seg folk der Mondro selde kvakksalvarmedisinen sin.
Hyrule Warriors
Hyrule Warriors er eit actionspel utvikla av Omega Force og Team Ninja og utgjeve av Nintendo. Det vart utgjeve til Wii U i Japan i august 2014, og internasjonalt månaden etter. Spelet er utvikla i samarbeid mellom Koei Tecmo og Nintendo og er ein del av både Nintendo-serien The Legend of Zelda og Koei Tecmo-serien Dynasty Warriors. Det har selt over ein million kopier på Wii U.
Ei utvida utgåve av spelet til Nintendo 3DS med tittelen Hyrule Warriors Legends vart utgjeven i Japan i januar 2016 og internasjonalt i mars 2016. Ei utgåve av spelet til Nintendo Switch, Hyrule Warriors: Definitive Edition, vart utgjeven i Japan i mars 2018 og internasjonalt i mai 2018.
Johannes Okkenhaug
Okkenhaug var 2. vararepresentant til Stortinget 1889-91, møtte i 1891 frå 6. mars då Vilhelm Andreas Wexelsen vart statsråd. Han 4. representant frå Nordre Trondhjems amt i den neste stortingsperioden 1892-1894. 1895-97 var han 1. vararepresentant 1895-97, møtte kortvarig fleire gonger på tinget i alle dei tre sesjonane i perioden. Trass i at han var 2. vararepresentant for åra 1898-1900, møtte han så å seie heile perioden på Stortinget, då i staden for Ole Anton Qvam som vart statsråd i februar 1898. 1891-94 var Okkenhaug medlem av militærkomiteen, 1895-99 medlem av og 1900 sekretær i landbrukskomitéen. Åra 1916-1927 hadde han fast plass på Stortinget. I alle åra medlem av landbrukskomitéen, 1922-27 som nestformann.
Okkenhaug var mellom stiftarane av Norsk Landmandsforbund i 1896. Han var med i landsstyret, ei periode var han nestformann. Elles var han formann både i fylket sitt landbruksselskap og skogselskap. Han var medlem av departementskomitear vedkomande utskrivinga av hestar til hæren (1898), av Verdalkomiteen (1900) og om utskifting etter Verdalsraset. I 1917 var han medlem av Husmannskommisjonen.
Okkenhaug mottok Kongens fortenstemedalje i 1922. Ei byste av han vart i 1936 reist ved Mære landbruksskole.
Arthur Edwin Kennelly
Arthur Edwin Kennelly var ein amerikansk elektroningeniør. Han er mest kjend for arbeidet sitt innan elektromagnetisme og vekselstraumteknikk, der han mellom anna innførte komplekse tal i kretsutrekningar. Han introduserte òg omgrepet impedans.
Han postulerte òg at det var eit elektrisk leiande lag i atmosfæren, etter at han merka seg at eksperimentet til Guglielmo Marconi med å overføre radiobølgjer over Atlanteren frå England til Newfoundland i 1901 ikkje kunne forklarast ved direkte utbreiing av bølgjene langs jordoverflata. Kort tid etter, utan at dei visste om kvarandre, kom den britiske fysikaren Oliver Heaviside med same teori. Dette laget vert kalla Kennelly-Heaviside laget eller E-laget.
Han var æresdoktor ved fleire amerikanske og europeiske universitetet og mottok mykje heider.
Skeise-VM 1983 for kvinner
Verdsmeisterskapen på skeiser 1983 for kvinner fann stad i Karl-Marx-Stadt i dåverande Aust-Tyskland helga 19. og 20. februar 1983. 32 utøvarar frå 12 land deltok i stemnet, av dei to frå Noreg. Meisterskapen i firkamp bestod for fyrste gong siden VM 1955 av dei fire øvingane 500 m, 1500 m, 3 000 m og 5 000 meter.
Andrea Mitscherlich frå Aust-Tyskland fekk bestetid på dei tre lengste distansane og vart verdsmeister framom tittelforsvarar og landskvinne Karin Enke. Natalja Sjive-Glebova frå Sovjetunionen gjekk den snøggaste 500-meteren.
Skeise-VM 1983
<br style="clear:both;" />
Solihull
Solihull er ein by i grevskapet West Midlands i England. Han ligg søraust for Birmingham, og utgjer saman med Birmingham, Wolverhampton og Black Country det nest største urbaniserte området i England. Folketalet er kring 100 000.
Før 1974 var Solihull ein valkrins (borough) åleine, men det året vart byen slått saman med området rundt Meridien til ein større valkrets. Denne inkluderer òg distrikta Shirley og Castle Bromwich.
Eit av dei største føretaka er Land Rover, som har hovudkontoret sitt i byen. Andre viktige industriprodukt er kjemikaliar og verktøy.
Det nasjonale utstillingssenter, som særs mange trur ligg i Birmingham, ligg i Solihull. Det gjer òg det meste av Birmingham internasjonale flyplass.
Dave Torbert
Dave Torbert var ein USA-amerikansk bassist frå San Francisco Bay Area, mest kjend for arbeidet sitt med Grateful Dead og New Riders of the Purple Sage. Han spelte bass i den sistnemnde gruppa, der han erstatta Phil Lesh under innspelinga for det første albumet deira. Han spelte òg på «Box of Rain», ein song frå American Beauty, og på «Greatest Story Ever Told» på Bob Weir-albumet Ace. I tillegg var han i lag med Matthew Kelly med å skipe bandet Kingfish. Torbert døydde av eit hjarteinfarkt i 1982.
David Nelson
David Nelson er ein USA-amerikansk musikar, songar og låtskrivar. Han er kanskje mest kjend for å ha vore med å skipe New Riders of the Purple Sage, der han var medlem i mange år.
Career
Nelson byrja som vise- og bluegrassmusikar, mellom anna som medlem av The Wildwood Boys i lag med Jerry Garcia. Kort tid etter venen og kollegaen byrja å spele rock med The Warlocks (som sidan skifta namn til Grateful Dead), vart Nelson med i eit liknande band kalla New Delhi River Band.
I 1969 vart Nelson henta inn som ny sologitarist i Big Brother and the Holding Company. Før gruppa fekk ein erstattar for Janis Joplin, inviterte Garcia og John «Marmaduke» Dawson med seg Nelson som sologitarist i det nye psykedeliske countryrockbandet sitt, New Riders of the Purple Sage. Etter å ha spelt med New Riders frå 1969 til 1982, slutta Nelson i bandet for å gjere andre ting. Mellom anna spelte han på Broadway som medlem av Jerry Garcia Acoustic Band og stundom turnerte han med Al Rapone and the Zydeco Express.
I midten av 1990-åra skipa Nelson si eiga gruppe, David Nelson Band (eller DNB), i lag med Bill Laymon (New Riders, Jefferson Starship, Harmony Grits, Gypsy Cowboy Band) på bass, Barry Sless (Cowboy Jazz, Phil Lesh and Friends, Kingfish) på solo- og pedalsteelgitar, Michael «Mookie» Siegel (Kingfish, Phil Lesh and Friends, Kettle Joe's Psychedelic Swamp Revue) på klaverinstrument og trekkspel og Arthur Steinhorn (Cowboy Jazz) på trommer.
Nelson var med å starte opp att The New Riders of the Purple Sage i 2005. I tillegg til NRPS, har Nelson halde fram å spele med David Nelson Band, i tillegg til The Papermill Creek Rounders, ei bluegrassgruppe han var med å skipe i lag med venen Lowell «Banana» Levenger (tidlegare i The Youngbloods).
I tillegg arbeidet i sine eigne band, har Nelson spelt som gjesteartist på innspelingar for mange andre artistar, inkludert tre Grateful Dead-album: Aoxomoxoa, Workingman's Dead og American Beauty.
Pottemakarfuglar
Distribusjon og habitat
Begge artane i familien finst i opne habitat i austlege Australia, for det meste i eukalyptusskog, men òg anna open skog. Apostelfugl er meir tolerant ovanfor tørre habitat og lever i tørre skogsområde og buskskog. Begge artane er tolerante for menneskepåverka habitat og vil ta i bruk landbruksområde og tettbygde strøk, til og med parkar og hagar.
Skildring
Dei to pottemakarfuglar er mellomstore sporvefuglar, med apostelfugl som den minste på rundt 31 centimeter i lengd. Arten pottemakarfugl er gjennomsnittleg 47 cm i lengd. Morfologien deira er typisk for sporvefuglar som beitar på bakken; lange fjørkledde bein og korte, runde venger. Dei mest merkbare skilnadene mellom dei to artane finn ein i fjørdrakta og i nebbet. Nebbet på apostelfugl er kort og djupt, ikkje ulikt det hos finkar, medan nebbet hos pottemakarfugl er lengre og bua, ikkje ulikt nebbet til alpekråke. Skilnadene i nebba reflekterer skilnadene i ernæringsøkologi, apostelfuglar plukkar føda som sporvar medan arten pottemakarfugl brukar nebbet sitt for å snu om på tørt lauv på bakken.
Levevis
Likskapen mellom dei to artane er lett synlege i levevis: begge artane er særs sosiale, tilbringer mykje av tida på beite gjennom nedfallen lauvverk med eit mykje karakteristisk ganglag, gjer kallerop til kvarandre nesten heile tida, og begge artane responderer på forstyrring frå menneske ved å flyge tungt opp i eit tre, ofte sit dei tett saman to til tre på ei grein, og pleier fjørdrakta. Fuglane kan bli vant til menneske og kan bli mykje tamme i parkområde.
Ei sosial gruppe av pottemakarfuglar blir danna rundt eit par dominerande individ, ei ho og ein hannfugl. Mengda av fuglar i gruppa kan variere frå 2 til 20 fuglar, med seks som typisk hos arten pottemakarfugl og sju til ni fuglar hos apostelfugl. Begge artane er standfuglar og forsvarer eit territorium i løpet av hekkesesongen. Storleiken på territoriet i hekketida er rundt 20 hektar, etter hekkesesongen når ungane er flygedyktige kan gruppa breie seg ut over eit større område. Om ein av dei dominerande hekkefuglane døyr vil gruppa bryte opp, og det attverande dominerande individet vil ta umodne fuglar frå gruppa si og finne ein einsleg fugl å danne ei ny gruppe. Dei fleste av rekruttane i ei ny gruppe er ungfuglar frå tidlegare hekkesesongar. Desse hjelparane er viktige for hekkesuksessen, så mykje at arten pottemakarfugl er rapportert å kidnappe nesten-flygedyktige ungar frå andre grupper for å auke storleiken på eige gruppe.
Som familienamnet ymtar om, byggjer desse fuglane reir av gjørme. Reira er skålforma og tar fleire dagar å konstruere, jamvel lengre om tilkomsten på gjørme er avgrensa. Dei utnyttar høve til reirbygging ved regnvêr som lagar gjørmete pyttar, og reir kan gjenbrukast om mogleg. Dei legg rundt tre til fem ovale egg i kvart kull. Alle medlemmer i gruppa deler på å ruge i rundt tjue dagar, dei deler òg andre oppgåver innanfor gruppa så som ungefôring. Ungane i denne familien treng ein lang periode med omsut, det kan ta opptil 200 dagar før ungfuglar oppnår fullt sjølvstende frå foreldre og hjelparar.
Givat Yeshayahu
Givat Yeshayahu (hebraisk גִּבְעַת יְשַׁעְיָהוּ) er ein moshav sentralt i Israel. Han ligg i Elahdalen kring 10 km sør for Beit Shemesh i Mateh Yehuda regionale kommune. I 2006 hadde han eit folketal på 445.
Landsbyen vart grunnlagd i 1958 av emigrantar frå Ungarn, medlemmar av den jødiske ungdomsrørsla HaNoar HaTzioni og vart kalla opp etter Yeshayahu Press, ein forskar.
Amandine Leynaud
Amandine Suzanne Monique Leynaud er ein fransk handballspelar frå Aubenas i Frankrike. Ho er både verdsmeister, europameister og olympisk meister med det franske landslaget. Sidan 2018 er ho målvakt i den ungarske toppklubben Győri ETO.
Klubbspel
Leynaud var Metz-spelar perioden 2004-12. Seks av dei åtte sesongane vart ho fransk meister. Ho gjorde deretter teneste i Oltchim Valcea, den rumenske toppklubben som i 2013 gjekk konkurs og vart oppløyst. Åra frå 2013 til -18 vart ho makedonsk meister med Vardar. Frå hausten 2018 vakta ho målet for Győri ETO, den ungarske toppklubben som våren 2019 gjekk til topps i EHF-meisterligaen.
Landslagsspel
Leynaud var med i den franske meisterskapstroppen fyrste gongen ved Handball-VM 2007, og siste gongen Sommar-OL i 2021. Ho var med å vinne VM-gull i 2017, EM-gull i 2018 og OL-gull i 2021. Dessutan var ho med om å vinne to VM-sølv, OL-sølv i 2016, EM-sølv og EM-bronse.
Showgirl av Kylie Minogue
Showgirl er eit digitalt konsertalbum av den australske songaren Kylie Minogue. Det inneheld åtte hitsongar av Kylie Minogue som ho framførte på konsert i London i mai 2005. Albumet er tilgjengeleg for kjøp på 7digital, iTunes og andre digitale butikkar rundt om i verda.
Snarøya
Snarøya (tidlegare Snarøen) er ei halvøy i indre Oslofjord i Bærum kommune i Akershus. Til Snarøya reknar ein no også Halden og Langodden, og grensa går mellom nye Fornebu og det som tidlegare heitte Rolfsøya. Namnet kan koma frå snar ('kratt, småskog') eller at ho var ein snarveg over isen og inn til  Oslo i mellomalderen.
Historie
På 1500-talet var Snarøya ei øy, avgrensa av det som i dag er Snarøykilen og Hundsundet. Dette var det opphavlege sundet mellom Snarøya og fastlandet, som seinare er vorte fylt igjen.
På 1600-talet vert «Snarøen gård» omtalt i skriftlege kjelder som ein gard som tilhøyrde krona, med Jon Snarøen som brukar av garden frå 1612 til 1640. Teologen Christian Kølle åtte garden mellom 1770 og 1803. Ved sidan av gardsdrifta dreiv han òg pensjonatskole for gutar frå høgare sosiale lag.
Valentin Fürst kjøpte garden i 1867 og skipa Snarøen Høvleri (Snarøen Bruk). Dette sagbruket var verksamt til 1907, og tomtene vart deretter utparsellerte til særleg hyttetomter. I 1923 vart garden kjøpt av visekonsulen, målaren og seinare møbelsnikkaren Mario Caprino, og han har vore tilhøyrt denne familien sidan. Filmstudiet til sonen Ivo Caprino vart oppført i to byggetrinn, i 1952 og 1962.
I dag
Snarøya er etter kvart vorte eit tett utbygd strøk, i hovudsak av bustader og rekkehus, med innslag av bustadsblokker på Rolfstangen frå tidleg på 1950-talet, og dessutan nyare blokkbusetnad. Snarøya har mange populære badeplassar, blant anna Rolfstangen og Halden Brygge. Like utanfor fastlandet på Snarøya ligg Vassholmene. Ytre Vassholmen har naturreservat på sørspissen, og friområde med utleigehytte knytt til seg Kystleden og brygger for allmugen. Indre Vassholmen er bustadsområde med om lag 20 fastbuande, og har ingen offentlege brygger. Snarøya er òg endehaldeplass for bussrutene 31 (Snarøya – Grorud) og 733 (Snarøya – Rykkinn).
Snarøya har i dag to skular, ein barneskule og ein ungdomsskule. Barneskulen, Snarøya skule, skulle stå ferdig i 1956, men på grunn av ulike vanskar kunne ein ikkje ta han i bruk før 1958. Skulen har i dag ca. 400 elevar. Ungdomsskulen, Hundsund grendesenter, vart teken i bruk i 2008 og har ca. 230 elevar.
Roar Amdam
Roar Amdam er ein norsk akademikar.
Amdam vart fødd i Ørskog kommune og busette seg seinare i Volda kommune. Han blei cand. agric. i 1977 og dr. agric i 1998 ved Universitetet for miljø- og biovitenskap. Han har vore planleggar i Sande kommune og konsulent i høgskulesystemet. Han har vore tilsett som forskar og forskingsleiar ved Møreforsking i ein tiårsperiode. Han blei tilsett ved Høgskulen i Volda i 1993 som førsteamanuensis i samfunns- og organisasjonsutvikling og som professor i planlegging og leiing i 2002. Han har bygt opp og leiar no masterprogrammet i samfunnsplanlegging og leiing ved Høgskulen i Volda og underviser i regional planlegging og offentleg organisering og leiing på dette programmet. Han har vore gjesteforskar i eitt år ved Southern Cross University, Lismore Australia. Han har erfaring frå mange forskings- og utviklingsarbeid innanfor kommuneplanlegging, samt lokal- og regionalforsking. Han er mest kjend for bidraga sine til å utvikle planlegging som ein kapasitetsbyggande og legitimerande prosess innanfor reguleringsstaten.
Roar Amdam er bror til professor Jørgen Amdam.
Karl Weierstrass
Karl Theodor Wilhelm Weierstrass eller Weierstraß var ein tysk matematikar som først og fremst er kjend for å ha gjeve analysen eit logisk fundament.
Liv
Då Karl Weierstrass vart fødd, var faren hans Wilhelm sekretær hos borgarmeisteren i Ostenfelde. Då Karl var åtte år gammal, vart faren skatteinspektør, noko som førte til at familien hans måtte reise mykje rundt i Preussen. Det året mora hans døydde, 1827, fekk faren ei fast stilling i Paderborn, slik at Karl kunne gå på gymnaset Theodorianum. Ved sida av måtte han jobbe med bokføring for å forbetre familiefinansane, men hadde likevel alltid gode karakterar og las i tillegg det leiande tyske matematikktidskriftet Crelles Journal. Frå 1834 til 1838 studerte Karl Weierstrass rettsvitskap og finans i Bonn etter ynskje frå faren hans, for å førebu seg til ein karriere som embetsmann i den prøyssiske forvaltninga, kor han ifølgje Felix Klein Entwicklung der Mathematik im 19.Jahrhundert gjekk litt for mykje opp i studentforeininga sin og var med på både fekting og drikkegilde. Ved sida av las han verka til Laplace, Abel og Jacobi, noko som førte han vidare i retning av matematikk. Etter at han forlét universitetet i Bonn utan vitnemål, lét den oppbrakte faren hans seg overtale til å la han studere matematikk og fysikk på Westfälische Wilhelms-Universität Münster, noko som tiltalte han i større grad. Der studerte han elliptiske funksjonar under Christoph Gudermann, som var svært imponert over Weierstrass. Han førebudde seg til eksamen gjennom sjølvstudium i Westernkotten ved Lippstadt, der faren hans var direktør for eit saltverk.
Songen Baby I'm-a Want You
«Baby I'm-a Want You» er ein popsong av det amerikanske softrockbandet Bread. Singelen vart gjeven ut i oktober 1971. Han vart tittelsporet til albumet med same namn, gjeve ut i november 1972.
Karl Weierstrass
Liv
Etter bestådd eksamen underviste han i 1841/42 som lærer ved gymnaset i Münster. Her utvikla han òg grunnlaget for den seinare teorien sin om komplekse funksjonar, men offentleggjorde inkje. Frå påsken 1843 var han i Deutsch-Krone i Vestpreussen og sidan 1848 arbeidde han i Braunsberg ved Lyceum Hosanium. Ved sida av matematikk underviste han òg dei ulikaste andre fag, som fysikk, botanikk og gymnastikk. I det sistnemnde faget hadde han spesiell kjennskap, og då Deutsch-Krone innførte gymnastikkundervisning i 1844, vart Weierstrass rekna for å vere ein eigna lærar. Han hadde nemleg drive med gymnastikk i ungdomen sin og kjende godt til Carl Euler-boka Die deutsche Turnkunst. I slutten av juli 1844 reiste han til Berlin og utdanna seg til gymnastikklærer.
Fullt isolert frå den matematiske verda arbeidde han intensivt på teorien sin om abelske funksjonar (ei generalisering av elliptiske funksjonar) og publiserte i tidsskriftet til skulen sin. Merksemd vakte han først då han publiserte artikkelen Zur Theorie der Abelschen Funktionen i Crelles Journal i 1854, som vart følgd av eit meir utførleg arbeid i 1856.
Songen Baby I'm-a Want You
Det er ein av dei mestseljande singlane til Bread i både USA og Storbritannia. I USA nådde singelen tredjeplassen på Billboard Hot 100 i desember 1971, den tredje av dei fire topp 5-hittane til Bread. «Baby I'm-a Want You» nådde toppen av easy listening-lista og nådde 14. plass på UK Singles Chart i februar 1972.
Karl Weierstrass
Liv
Som følgje av dette vart han utnemnd til æresdoktor ved universitetet i Königsberg og dei leiande berlinske matematikarane Dirichlet og Kummar prøvde å få han til Berlin. Frå 1856 underviste han matematikk på Königliches Gewerbeinstitut (som i 1879 vart til Technische Universität Berlin), men vart same år professor på Universitetet i Berlin, medan einskilde andre iherdig freista å få han til Austerrike. I Berlin bygde det seg opp ein stor skule rundt han, som var kjenneteiknet av innføringa av den «weierstrasske stringens» i analysen. Endå meir innverknad enn publikasjonane hans fekk dei talrike forelesningsnotata, som vart skrivne av studentane hans, som Wilhelm Killing og Adolf Hurwitz. Til å byrje med hadde han eit godt tilhøve til kollegaen sin Leopold Kronecker i Berlin, men i 1877 vart det splid mellom dei, etter at Kronecker avviste mengdelæra til Weierstrass-studenten Georg Cantor.
Weierstrass, som aldri gifta seg, hadde eit spesielt tilhøve til den russiske eleven sin Sonja Kovalevskaja, som han gav privatundervisning frå 1870 sidan kvinner ikkje hadde tilgjenge til universitetet. I 1874 fekk ho, takka vere innverknaden hans, avleggje doktorgrad i Göttingen, og fekk i 1884 ei stilling som privatdosent i Stockholm. Dei brevveksla inntil ho døydde i 1891.
Allereie i tida ved Braunsberg hadde han helseproblem, og i slutten av 1861 fekk han eit fullstendig samanbrot.
Til sin syttiande fødselsdag fekk han eit fotoalbum med portrett av mange av elevane hans, vener og kollegaer, som teikn på verdsetjing og takksemd. Til hans åttiende fødselsdag vart to måleri laga: det eine av R. von Voigtländer og éit av Conrad Fehr. Weierstrass hadde på denne tida allereie vore lenkja til rullestolen i eit år og kunne etter råd frå legen berre ta imot gratulasjonar frå elevar, vener og kollegaer i to timar i leilegheita si.
Verk
Hovudverket hans omhandla det logisk korrekte fundamentet for analysen (først gjeve i forelesningane 1859/60) og utviklinga av funksjonsteori på grunnlag av potensrekkjeutviklingar. Han gjorde viktige bidrag til teorien om elliptiske funksjonar, til differentialgeometri og til variasjonsrekning.
Mange viktige konsept i analyse som blir undervist i dag stammar frå han, som konvergenskriterium for rekkjer, handsaminga av uendelege produkt og omgrepet uniform konvergens. Frå han stammar Bolzano-Weierstrass-teoremet, som seier at kvar og ei avgrensa følgje i \mathbb R^n har ei konvergent delfølgje. For reelle tal kan teoremet formulerast som at ei kvar uendeleg avgrensa mengd av reelle tal har minst éit opphopingspunkt.
Hälleforsnäs
Hälleforsnäs er ein svensk tettstad i Flens kommun i Södermanlands län i Södermanland. I år 2005 hadde tettstaden 1 747 innbyggjarar.
Karl Weierstrass
Verk
I 1872 fann Weierstrass ein funksjon som er kontinuerleg overalt, men ikkje deriverbar i noko punkt. Bolzano hadde funne eit slikt døme allereie i 1834, men dette hadde ikkje vorte allment kjent blant matematikarar. Seinare vart fleire slike kurvar funne av andre matematikarar.
Weierstrass, som allereie hadde vore med på å utgje verka til Jakob Steinar og Carl Gustav Jacobi, fekk òg oppleve utgjevinga av dei første binda av hans eigne verk, der spesielt forelesningane hans, som inneheldt mykje upublisert material, skulle utgjevast.
Kjelder
''
Ogoyabreen
Isbreen er kalla opp etter busetnaden Ogoya nordvest i Bulgaria.
Qmatiye
Qmatiye er ein landsby i Aley distrikt i Libanonfjella guvernement i Libanon. Han ligg like nedanfor byen Souk El Gharb. Han har ein liten folkesetnad og er eit turistmål om sommaren.
Aubenas
Aubenas er ein by og ein kommune i sørdelen av Ardèche i Frankrike med 12 000 ibuarar. Elva Ardèche renn gjennom kommunen.
Turisme og foredling av ost og kastanje er hovudnæringar i kommunen.
Amandine Leynaud er frå Aubenas.
Jotunheim Valley
Jotunheim Valley er ein høg, hovudsakleg isfri dal aust for Mount Wolak og Utgard Peak i Asgard Range i Victoria Land. Pauls Mountain ligg ved toppen av dalen. Dalen vart namngjeven i 1982 av New Zealand Antarctic Place-Names Committee (NZ-APC) etter eit forslag av G.G.C. Claridge, som var ein jordsmonnforska ved DSIR på New Zealand. Namnet er eit av fleire i Asgard Range frå norrøn mytologi. Jotunheim er heimstaden til jotnane.
Wirth Peninsula
Wirth Peninsula er ei brei, isdekt halvøy, 20 nautiske mil (37 km) lang, mellom Eltanin Bay og Fladerer Bay i Ellsworth Land i Antarktis. Ho vart kartlagd av United States Geological Survey (USGS) frå landmålingar og flyfoto tekne av U.S. Navy, 1961-66. Ho vart namngjeve av Advisory Committee on Antarctic Names (US-ACAN) etter kaptein Laurence Wirth, kaptein på USNS «Eltanin» på turar i Antarktis, september 1966-november 1967.
Ilja Novikov
Ilja Segejevitsj Novikov er ein russisk jurist.
Frå januar 2013 var han deleigar i konsulentselskapet Tenzor Consulting Group. Han har status som advokat, og vart i desember 2017 engasjert i Frode Berg-saka.
Rivaldo
Karriere
Rivaldo hadde ein fattig oppvekst i delstaten Pernambuco i det vestlege Brasil. Han vart med i sin fyrste fotballklubb, Paulista i 1989. To år seinare fekk han spela for Santa Cruz eit år før han gjekk over til Mogi Mirim. Fram til 1996 spelte han for fleire klubbar i heimlandet, men i 1996 debuterte han for internasjonal fotball då han vart overført til spanske Deportivo de La Coruña. Rivaldo vart teken inn på det brasilianske U20-landslaget i 1992, og kom med på A-landslaget året etter.
Rivaldo var med på den brasilianske fotballtroppen i Sommar-OL 1996 i Atlanta, då Brasil vann bronse. Diverre vart Rivaldo utestengd frå landslaget ei tid etter dette, truleg fordi han fekk skulda for at Brasil tapte semifinalen mot Nigeria. Han vart teken inn att på landslaget til Fotball-VM 1998, då han skåra tre mål.
Klubben Rivaldo har spelt flest kampar for er FC Barcelona, som han gjekk over til frå Deportivo de La Coruña. Han spelte 235 kampar for klubben frå 1997 - 2002, og skåra heile 130 mål. I 2002 skåra Rivaldo til saman fem mål for Brasil i Fotball-VM 2002, då Brasil vart verdsmeistrar.
Rivaldo har ikkje spelt for landslaget sidan 2003. Etter det har han spelt for klubbar i Italia, Brasil, Hellas og Usbekistan før han vendte tilbake til heimlandet i 2011 for å spela for Mogi Mirim att.
Galapagosalbatross
Galapagosalbatross (Phoebastria irrorata) er einaste albatrossarten med leveområde i ekvatoriale farvatn. På engelsk er òg artsnamnet Waved Albatross brukt i tillegg til Galapagos Albatross.
Når galapagosalbatrossar forlèt hekkekolonien på Española-øya i Galápagos-øygruppa for å beite, flyg dei til eit område utanfor kysten av Peru og Ecuador, ca. 1000 kilometer i aust, og dei held seg i desse kystområda i ikkje-hekkesesongen.
Al Asimah guvernement
Al Asimah (arabisk العاصمه), òg kalla Al Kuwayt eller Hovudstad er eit av seks guvernement i Kuwait. Al Asimah tyder «hovudstaden» på arabisk. Al Asimah husar dei fleste finansk og forretningsstrøka i Kuwait, som Kuwait børs.
Galapagosalbatross
Taksonomi og morfologi
Galapagosalbatrossar er ein stor sjøfugl plassert i den biologiske familien Diomedeidae innan ordenen Procellariiformes, stormfuglar. Andre familiar av stormfuglar er eigentlege stormfuglar med lirer, petrellar og havhestar, samt familiane stormsvaler og dukkpetrellar. Som dei tre andre artane i slekta Phoebastria, er galapagosalbatrossar monotypiske, det er ikkje skildra underartar av han. Stormfuglar deler visse karakteristiske morfologiske eigenskapar. Først har dei nesegangane som er festa til oversida av nebbet i ein naseborkanal, kalla naricorn på engelsk, jamvel om albatrossane har desse på sidene av nebbet. Stormfuglnebba er òg unike i at dei er bygd opp av mellom 7 og 9 hornplater. Til slutt, stormfuglar produserer ei mageolje med voksesterar og triglyserider som er lagra i proventriculus. Dette blir brukt mot rovdyr og er dessutan ei energirik, lagra matkjelde for ungar og for dei vaksne på lange flygeturar. Dei har òg ein saltkjertel som ligg ovanfor naseborkanalen og som hjelper til å avsalte kroppen, på grunn av den høge mengda havvatn som dei absorberer. Organet skil ut ei saltoppløysing gjennom nasen deira.
Al Asimah guvernement
Gurvernementet består av følgjande distrikt:
Galapagosalbatross
Skildring
Dette er ein mellomstor albatrossart, måler ca. 86-90 cm i lengd, med ei vekt på 3 til 5 kg, og har eit vengespenn på opp til 2,4 meter. Den kremgule farga på halsen og hovudet er karakteristisk for arten, farga står i kontrast til nesten brune kroppar. Endå meir karakteristisk er det særs lange, lysgule nebbet, som ser uforholdsmessig stort ut i tilhøve til eit relativt lite hovud og hals. Dei har òg kastanjebrun overside, og undersida, med unntak for brystet, har fine tverrstriper eller sjatteringar, litt grovare på gumpen. Oversida av venger, ryggen og halen er mørkare brun, bryst og undersida av vengene er lysare. Endeleg har dei lys blågrå føter. Ungfuglane liknar på vaksne, men har meir kvitt på hovudet, ungar har brune, mjuke fjører. Levetida for fuglar av denne arten kan kome opp i 40 til 45 år.